**J E G Y Z Ő K Ö N Y V**

**TESKÁND KÖZSÉG ÖNKORMÁNYZAT KÉPVISELŐTESTÜLETE**

**2017. MÁJUS 2 -I RENDES ÜLÉSÉRŐL.**

**Rendeletek:**

**5/2017. (V. 03.)**

**6/2017. (V.03.)**

**Határozatok:**

**20/2017. (V. 02.)**

**21/2017. (V. 02.)**

**22/2017. (V. 02.)**

**23/2017. (V. 02.)**

**24/2017. (V. 02.)**

**25/2017. (V. 02.)**

**26/2017. (V. 02.)**

**27/2017. (V. 02.)**

**28/2017. (V. 02.)**

**J E G Y Z Ő K Ö N Y V**

Készült Teskánd Község Önkormányzat Képviselőtestülete 2017. május 2-i rendes üléséről.

Jelen vannak: Tóth Istvánné polgármester, Bogár István, Dormán Jenő, Simon Viktória,

Patakiné Sümegi Mária Erzsébet képviselők,

Fazekas István jegyző, Darabos Balázsné jegyzőkönyvvezető.

Távol voltak: Vizlendvai László és Sipos László képviselők

Tóth Istvánné polgármester köszöntötte a megjelenteket, megállapította, hogy az ülés határozatképes, jegyzőkönyvvezetőnek javasolta Darabos Balázsnét, hitelesítőknek pedig Bogár István és Dormán Jenő képviselőket.

A javaslatot a képviselőtestület egyhangúlag tudomásul vette.

Ezután javaslatot tett a napirendre:

1./ Sportegyesület beszámolója

Előadó: Bogár István elnök

2./ Hivatali helyiségen kívüli, illetve és hivatali munkaidőn kívül történő házasságkötés

engedélyezésének szabályairól és díjairól rendelet

Előadó: Tóth István Jánosné polgármester

3./ A köztisztaság és a településtisztaság fenntartásáról, a helyi hulladékgazdálkodási

közszolgáltatásról rendelet

Előadó: Tóth István Jánosné polgármester

4./ Petőfi utcai járda felújítására pályázat

Előadó: Tóth István Jánosné polgármester

5./ Vis maior pályázathoz kivitelező kiválasztása

Előadó: Tóth István Jánosné polgármester

6./ Gyermekjóléti és gyermekvédelmi feladatok ellátásának értékelése

Előadó: Tóth István Jánosné polgármester

7./ Partnerségi határozat

Előadó: Tóth István Jánosné polgármester

8./ Zalaegerszeg és környéke csatornahálózat és szennyvíz-tisztítótelep fejlesztés társulási

megállapodás módosítása

Előadó: Tóth István Jánosné polgármester

9./ Egyéb ügyek

**Zárt ülés:**

10./ A polgármester beszámolója polgármesteri hatáskörben hozott döntésekről

Előadó: Tóth István Jánosné polgármester

A napirendi javaslatot a képviselőtestület egyhangúlag elfogadta.

1**./ A sportegyesület beszámolója**

Előadó: Bogár István SE elnök

Bogár István az egyesület elnöke tájékoztatta a képviselőtestület tagjait az egyesület 2016. évi tevékenységéről a sportolói összetételről, az elért eredményekről és a pénzügyi helyzetről, valamint a tervekről.

/ Beszámoló a jegyzőkönyv melléklete./

A önkormányzattól kapott támogatásról az elszámolást leadta.

Patakiné Sümegi Mária Erzsébet kérdése, hogy az idei évben a TAO pályázathoz az önrészt az egyesület biztosítja-e vagy az önkormányzattól kérik.

Bogár István az idei évben 1 millió forint önrész kell ezt az egyesület biztosítja.

Tóth István Jánosné polgármester az elmúlt évben ütemezés szerint lett átadva az egyesületnek a támogatás. Köszöni az egyesület az elmúlt évben végzett munkáját.

Kéri, hogy a beszámolót a képviselőtestület fogadja el.

Szavazásra került sor, amelynek eredményeként a képviselőtestület 4 igen 1 tartózkodással a következő határozatot hozta:

**Teskánd Község Önkormányzata 19/2017. (V. 02.) számú határozata**

Teskánd Község Önkormányzata a Sportegyesület 2016. évi beszámolóját elfogadja.

2./ **Hivatali helyiségen kívüli, illetve a hivatali munkaidőn kívül történő házasságkötés**

**engedélyezésének szabályairól és díjairól rendelet**

Előadó: Tóth István Jánosné polgármester

/ Írásos előterjesztés a jegyzőkönyv melléklete./

Tóth István Jánosné polgármester elmondta, hogy az írásos előterjesztés a képviselőtestület tagjai megkapták.

Hozzászólás nem volt, szavazásra került sor, amelynek eredményeként a képviselőtestület egyhangúlag / 5 igen szavazattal / a következő rendeletet alkotta:

**Teskánd Község Önkormányzata 5/2017. (V.03.) önkormányzati rendelete**

/ Teskánd Község Önkormányzatának a hivatali helyiségen kívüli, illetve a hivatali munkaidőn kívül történő házasságkötés engedélyezésének szabályairól és díjairól szóló rendelete a jegyzőkönyv melléklete./

3./ **A köztisztaság és a településtisztaság fenntartásáról, a helyi hulladékgazdálkodási**

**közszolgáltatásról rendelet**

Előadó: Tóth István Jánosné polgármester

/ Írásos előterjesztés a jegyzőkönyv melléklete./

Tóth István Jánosné polgármester elmondta, hogy a jogszabályi változásoknak megfelelően a rendeletet módosítani szükséges és célszerűbb egy új rendelet megalkotása.

Javasolta, hogy az előterjesztésnek megfelelően a rendelet-tervezetet fogadják el.

Szavazásra került sor, amelynek eredményeként a képviselőtestület egyhangúlag / 5 igen szavazattal / a következő rendeletet alkotta:

**Teskánd Község Önkormányzata 6/2017.(V.03.) önkormányzati rendelete**

**/** Teskánd Község Önkormányzatának a köztisztaság és a településtisztaság fenntartásáról, a helyi hulladékgazdálkodási közszolgáltatásról szóló rendelete a jegyzőkönyv melléklete./

4./ **Petőfi utcai járda felújítására pályázat**

Előadó: Tóth István Jánosné polgármester

Tóth István Jánosné polgármester elmondta, hogy pályázati lehetőség van önkormányzati feladatellátást szolgáló fejlesztés keretén belül járda felújításra pályázat beadására. A Petőfi utcai járda felújításához engedélyes tervvel rendelkeznek. A terv szerinti I-II. szakasz felújításához kért ajánlatot, amelynek költsége 22.508.918,- Ft. A maximális pályázati összeg 15 millió forint lehet; amely 25 %-ék önrészt kell biztosítani. A két szakaszra mindenképpen szükségesnek tartaná a pályázat beadását, és így az önkormányzatnak 11.258.918,- Ft önrészt kell biztosítani. Ez tudja, hogy nagyon magas összeg, de 2018-ban kerülne megvalósításra.

Bogár István adják be a pályázatot.

Dormán Jenő eddig nem volt járda felújításra pályázati lehetőség mindenképpen éljenek ezzel a lehetőséggel.

Szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 20/2017. (V. 02.) számú határozata**

Teskánd Képviselő-testülete a Magyarország 2017. évi központi költségvetéséről szóló 2016. évi XC. törvény 3. melléklet II. 2. pont c) pont szerinti Önkormányzati feladatellátást szolgáló fejlesztések pályázati célra támogatási igényt nyújt be Teskánd Község 180 hrsz.; 62/3 hrsz. gyalog járda szakaszának felújítására.

Az önkormányzat által vállalt önerő:11.258.918- Ft

Teskánd Község Önkormányzat az önerőt költségvetésében biztosítja.

A képviselő-testület felhatalmazza Tóth István Jánosné polgármestert a pályázat benyújtására.

Határidő: folyamatos

Felelős: Tóth István Jánosné polgármester

Tóth István Jánosné polgármester a járda tulajdonjogi rendezéséhez szükséges, hogy az önkormányzat tulajdonába kerüljön a Magyar Közút Nonprofit Zrt-től a járdaszakasz. Az ezzel kapcsolatos földmérési munkákat megrendelték. Kérte, hogy hatalmazzák fel a megállapodás aláírására.

Szavazásra került sor, amelynek eredményeként a képviselőtestület egyhangúlag / 5 igen szavazattal/ a következő határozatot hozta:

**Teskánd Község Önkormányzata 21/2017.(V.2.) számú határozata**

Teskánd Község Önkormányzat Képviselőtestülete járdakialakítás céljából tulajdonába kéri a Magyar Közút Nonprofit Zrt-től a Teskánd belterület 180 hrsz-ú ingatlan megosztásából keletkező, az InformGeo 2001 Kft által készített 883/2017-es számon záradékolt vázrajzok alapján 570 m2 nagyságú területrészt. Teskánd Község Önkormányzat Képviselőtestülete az eljárással kapcsolatos terheket vállalja.

A képviselő testület felhatalmazza Tóth István Jánosné polgármestert a megállapodás megkötésére.

Felelős: Tóth István Jánosné – polgármester

5./ **Vis maior pályázathoz kivitelező kiválasztása**

Előadó Tóth István Jánosné polgármester

Tóth Istvánné polgármester elmondta, hogy a vis maior támogatás kapcsán szükséges a kivitelező kiválasztása mint az útügyi munkák mint pedig az óvodai elázási munkákra.

Árajánlatot a munkákra a Sprint Kft-től és a Cseke Kft-től kapott, amelyeket ismertetett.

Javasolta, hogy a munkák elvégzésével ezen vállalkozásokat bízzák meg.

Szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 22/2017. (V. 02.) számú határozata**

Teskánd Község Önkormányzata a vis maior pályázattal kapcsolatos munkák elvégzésével a Sprint Kft-t és a Cseke Kft-t bízza meg az által adott ajánlat alapján.

6./ **Gyermekjóléti és gyermekvédelmi feladatok ellátásának értékelése**

Előadó: Tóth István Jánosné polgármester

/ Írásos előterjesztés a jegyzőkönyv melléklete./

Tóth Istvánné polgármester elmondta, hogy az írásos előterjesztést a képviselőtestület tagjai megkapták. Javasolta, hogy a kiadott írásos beszámolót fogadják el.

Szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 23/2017.(V. 02.) számú határozata**

Teskánd Község Önkormányzat Képviselőtestülete a 2016. évi gyermekjóléti és gyermekvédelmi feladatok értékeléséről szóló beszámolót elfogadja.

7./ **Partnerségi határozat**

Előadó: Tóth István Jánosné polgármester

/ Írásos előterjesztés a jegyzőkönyv melléklete./

Tóth István Jánosné polgármester elmondta, hogy a településrendezés terv módosítása vált szükségessé. Tájékoztatta továbbá a képviselőtestület, hogy minden önkormányzatnak főépítészt kell alkalmazni, valamint el kell készíteni a településarculati kézikönyvet. A feladat ellátásához az önkormányzatok támogatást nem kaptak, saját erőből kell ezt megoldani. Javasolta, hogy a kiadott határozati javaslatot a képviselőtestület fogadja el.

Szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 24/2017. (V. 02.) számú határozata**

Teskánd Község Önkormányzatának Képviselő-testülete Magyarország Helyi Önkormányzatairól szóló 2011. évi CLXXXIX törvény 13.§ (1) bek. 1.) pontjában és meghatározott feladatkörében eljárva az Épített Környezet Alakításáról és Védelméről szóló 1997. évi LXXVIII törvény 62.§ (6) bek. 7.) pontja és a végrehajtására kiadott településfejlesztési koncepcióról, az integrált településfejlesztési stratégiáról és a településrendezési eszközökről, valamint az egyes településrendezési sajátos jogintézményekről szóló 314/2012 (XI.08.) Kormányrendelet (továbbiakban: TR) 29 §-a alapján a településrendezési eszközök készítésével, módosításával kapcsolatos partnerségi egyeztetés szabályairól a következő határozatot hozza:

**1. A nyilvánosság és a közösségi ellenőrzés lehetőségének biztosítása érdekében a településfejlesztési koncepció, az integrált településfejlesztési stratégia és a településrendezési eszközök készítését, módosítását az épített környezet alakításáról és védelméről szóló 1997. évi LXXVIII törvény 8 § (4) bek. alapján a polgármester partnerségi egyeztetés útján egyezteti a településen, illetve a tervezési területen és hatáskörnyezetében érintett partnerekkel, az alábbiak szerint:**

**2. A partnerségi egyeztetésben résztvevő partner:**

a.) a település közigazgatási területén ingatlannal rendelkezni jogosult természetes vagy jogi személy vagy jogi személyiséggel nem rendelkező szervezet

b.) teskándi székhellyel, telephellyel rendelkező gazdálkodó szervezet

c.) teskándi székhellyel bejegyzett civil szervezet

d.) a környezet védelmének általános szabályairól szóló 1995. évi LIII törvény 98 § (2) bek. c.) pontja alapján a településrendezési eszközök véleményezési eljárásába a partnerségi egyeztetés megkezdése előtt legalább 30 nappal korábban a polgármesternél írásban bejelentkező egyéb szervezet

**3. A partnerségi egyeztetésben résztvevők tájékoztatásának módja és eszközei:**

a.) az önkormányzat a koncepció a stratégia és településrendezési eszköz típusától és az egyeztetési eljárás fajtájától függően az egyeztetési szakaszokban az érintett államigazgatási szervek részére tájékoztatására, illetve véleményezésre bocsátott dokumentumokat tölti fel és teszi közzé a partnerségi előzetes tájékoztatáshoz és a partnerségi véleményezéshez

b.) az önkormányzat az előzetes tájékoztatás és a véleményeztetés céljából történő tájékoztatás megjelenéséről felhívást tesz közzé

- a település hivatalos honlapján

- az önkormányzat épületében lévő hirdetőn

**4. Az egyeztetésben résztvevők javaslatai és véleményei közlésének a módja:**

a.) a közzétett felhívás, tájékoztatás és véleményezésre bocsátott dokumentumok alapján a partnerek a felhívásban meghatározott időig, amely az államigazgatási szerveknek jogszabályban meghatározott határidejét nem haladja meg írásos javaslatokat tehetnek, véleményt nyilváníthatnak, Teskánd Község Önkormányzatának címére 8991. Teskánd, Rákóczi u. 3. történő megküldéssel vagy elektronikus levélben történő megküldéssel a felhívásban meghatározott e-mail címre

b.) azt a partnert, aki az a.) pont szerint közzétett határidőn belül véleményt nem nyilvánított, javaslatot nem tett a határidő leteltét követően hozzájáruló partnernek kell tekinteni, az egyeztetés további szakaszaiban és elfogadási szakaszban egyaránt

c.) a tárgyalásos eljárásban az egyeztető tárgyalás vonatkozásában az eljárásban érintett partnernek az egyeztető tárgyalást megelőző partnerségi egyeztetésben jogszabályon alapuló ellenvéleményt tett partnert kell tekinteni

**5. A partnerségi egyeztetésben résztvevők javaslatainak és véleményeinek kezelése, dokumentálás, nyilvántartás:**

a.) a 4.) pont szerint beérkezett vélemények tisztázása érdekében a polgármester a véleményező partnerrel meghívásos egyeztető tárgyalás keretében további egyeztetést kezdeményezhet, amelyről jegyzőkönyvet kell készíteni

b.) azt a partnert aki a partnerségi egyeztetés során határidőn belül véleményt nem adott, vagy adott de a szabályszerűen megtartott meghívásos egyeztető tárgyaláson a szabályos meghívás ellenére nem vett részt kifogást nem emelő partnernek kell tekinteni, az egyeztetés további szakaszaiban és elfogadási szakaszban egyaránt

f.) az e határozatban nem szabályozott a partnerségi egyeztetéssel kapcsolatos kérdésben a polgármester a vonatkozó jogszabályi előírások alapján dönt

**6. Az elfogadott koncepció, stratégia és településrendezési eszközök nyilvánosságát biztosító intézkedések:** az önkormányzat az elfogadott koncepciót, stratégiát és településrendezési eszközt a kihirdetéstől számított 10 napon belül feltölti a település hivatalos honlapjára

Határidő: folyamatos

Felelős: Tóth István Jánosné polgármester

7./ **Zalaegerszeg és környéke csatornahálózat és szennyvíz-tisztítótelep fejlesztés**

**társulási megállapodás módosítása**

Előadó: Tóth István Jánosné polgármester

Tóth István Jánosné polgármester elmondta, hogy jogszabályi változások miatt szükséges a Zalaegerszeg és környéke csatornahálózat és szennyvíztisztító-telep fejlesztésére létrehozott Önkormányzati társulás társulási megállapodás valamint az együttműködési megállapodás módosítása.

Az ezzel kapcsolatos határozati javaslatot ismertette.

Szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 25/2017.(V.02.) számú határozata**

1.) Teskánd Község Önkormányzat Képviselőtestülete elfogadja a Zalaegerszeg és környéke csatornahálózat és szennyvíztisztító-telep fejlesztésére létrehozott Önkormányzati Társulásnak (továbbiakban: Önkormányzati Társulás), az előterjesztés 1. számú mellékletében szereplő, módosításokkal egységes szerkezetbe foglalt Társulási Megállapodását.

A képviselőtestület felhatalmazza a polgármestert a módosításokkal egységes szerkezetbe foglalt Társulási Megállapodás aláírására.

***Felelős:*** Tóth István Jánosné polgármester

2.) Teskánd Község Önkormányzat Képviselőtestülete elfogadja az Önkormányzati Társulás és a Tagönkormányzatok között 2014. évben megkötött Együttműködési Megállapodás módosítását az előterjesztés 2. számú mellékletében foglalt tartalommal.

A képviselőtestület felhatalmazza a polgármestert az Együttműködési Megállapodás módosításának aláírására.

***Felelős:*** Tóth István Jánosné polgármester

8./ **Egyéb ügyek**

a./ **Zalavíz ingatlanok tulajdonjogának átruházása**

Előadó: Tóth István Jánosné polgármester

Tóth István Jánosné polgármester ismertette a Zalavíz Zrt. kérelmét, amelyben Teskánd Község Önkormányzatának tulajdoni hányadában lévő ingatlanoknak Zalaegerszeg Megyei Jogú Város Önkormányzatának tulajdonába történő térítésmentes átadását tartalmazza. Majd ismertette a ingatlan tulajdoni hányadok tulajdonjogának átruházásáról készített megállapodást. Ezt az ingyenes átadást nem érti, semmilyen tájékoztatást nem kapott erről. Így nem javasolja, hogy a testület ehhez hozzájáruljon.

A javaslatot a képviselőtestület tagjai támogatták, szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

Tóth István Jánosné polgármester az Alsómező utcai szennyvíz beruházás számlájának rendezése ügyében személyesen tárgyalt a Zalavíz Zrt. igazgatójával. Ennek kapcsán küldött válasz levelet ismertette. Azt továbbra sem érti miért nem kaphatja meg a megrendelő a kivitelező árajánlatát és a műszaki tartalmat sem láthatják.

Bogár István ez nem korrekt hozzáállás. A 20 millió forintos szennyvíz alapban lévő összegnek járjanak utána. Végső esetben lehetne részletfizetést kérni.

b./ **Pályázatok**

Tóth István Jánosné polgármester elmondta, hogy pályázati lehetőség volt 100 %-os támogatottsággal a lőtér 14 millió forintos felújítására pályázat beadására.

- az iskolai konyha felújításával kapcsolatosan a többi tulajdonossal és az üzemeltetővel megbeszélés lesz. A tervek a felújításra elkészültek.

- a sportpályára tervezet pajta pályázatot május 16-tól lehet beadni, az építési engedélyt az építéshez megkapták.

-ASP pályázat befogadásra került.

- a hősi emlékmű felújításra 500.000,- Ft támogatást nyertek a kivitelezés folyamatban van.

- megkereste egy vállalkozás, hogy TAO pályázatból a kosárlabda pályát felújítaná, valamint az iskolában és kosárligetet alakítana ki. Ezzel kapcsolatban a tulajdonosi hozzájárulást aláírta. Az biztos, hogy ehhez önrészt az önkormányzat nem tud biztosítani.

Bogár István az önrészt a kosár szövetség adja.

Tóth István Jánosné ha konkrétumok lesznek akkor fognak erről tárgyalni.

c./ **Teskánd 080 hrsz. ingatlanból értékesítés**

Tóth István Jánosné polgármester ismertette az előterjesztést. / Írásos előterjesztés a jegyzőkönyv melléklete./

Javasolta, hogy a határozati javaslatnak megfelelően a döntését a képviselőtestület hozza meg.

Szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 27/2017.(V. 02.) számú határozata**

Teskánd Község Önkormányzat Képviselőtestülete értékesíti a tulajdonában lévő Teskánd 080-as hrsz-ú rét művelési ágú ingatlanából kb. 430-440 m2 nagyságú területet 15.000.- Ft vételáron.

A vásárlással és a telekalakítással járó költségek a vevőt terhelik.

Felhatalmazza a polgármestert az adás-vételi szerződés megkötésére.

d./ **Utca elnevezés kérése**

Tóth István Jánosné polgármester ismertette Karikó Róbert kérelmét, amelyben a volt téglagyár területén lévő út elnevezése Lőtér utca legyen.

Javasolta, hogy a kérelmet támogassa a képviselőtestület és a javaslatot fogadja el.

A képviselőtestület tagjai a javaslattal egyetértettek, szavazásra került sor, amelynek eredményeként a képviselőtestület egyhangúlag / 5 igen szavazattal / a következő határozatot hozta:

**Teskánd Község Önkormányzata 28/2017. (V. 02.) számú határozata**

Teskánd Község Önkormányzata a Teskánd 119/2 és 119/4. hrsz-ú út elnevezésének Lőtér utca nevet adja.

Felhatalmazza a jegyzőt, hogy az utca elnevezésével kapcsolatos intézkedések megtételére.

c./ **Fahíd javításának kérése**

Tóth István Jánosné polgármester ismertette a kérelmet. Elmondta, hogy a korlát fa anyagát vállalkozóval felméreti, de a munka elvégzéséhez kéri a hidat használók segítségét is.

-Tóth Istvánné polgármester néhány eseményről tájékoztatta a képviselőtestület tagjait:

- A falunap július 14. 15. 16-án lesz, a vállalkozó biztosítja a sátrat.

- az amerikai diák nyári fogadására nincs jelentkező június 25-én fog érkezni.

Bogár István elmondta, hogy új egyesület székhelye lett a lakcíme az aikido egyesületnek hivatalosan itt lett a címe.

Dr. Erdélyi Gábor a Teskándi Közösségépítő Egyesület részéről megkereste és pályázathoz támogatói nyilatkozatot adott a sportpálya használatára.

Tóth Istvánné polgármester a Teskándi Közösségépítő Egyesület részére pályázathoz támogatói nyilatkozatot adott a Kemence-ház használatára.

e. **Belvíz-elvezetési kérelem**

Előadó: Tóth István Jánosné polgármester

Tóth István Jánosné polgármester ismertette Németh András levelét. Nem tudja, hogy mi lenne a megoldás az ügy rendezésére.

Dormán Jenő hívják meg egy ülésre a tulajdonost.

Tóth Istvánné polgármester a következő május végén tartandó ülésre a tulajdonost meghívják, és most válaszként ezt írják meg.

Az elhangzott javaslatot a képviselőtestület tagjai támogatták.

Dormán Jenő a temető mellett kialakított parkban a fák és cserjék nagyon megnőttek meg kellene nézni, hogy hogyan lehetne rendbe tenni.

Tóth István Jánosné polgármester megnézik és a felesleges fákat és cserjéket ki fogják vágatni.

A következő napirendeket a képviselőtestület zárt ülés keretében tárgyalta.

Kmf.

**Tóth István Jánosné Fazekas István**

**polgármester jegyző**

Bogár István Dormán Jenő

jegyzőkönyv-hitelesítők